Diari Oficial de la Generalitat Valenciana


Sumari del DOGV 7144, del 04-11-2013 (2013/10201)

RESOLUCIÓ de 30 d'octubre de 2013, del director general de Centres i Personal Docent, per la qual es convoca la renovació i es determinen els criteris d'avaluació de l'exercici del càrrec de director de centres docents públics, en l'àmbit de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7144

Data del DOGV
:   04-11-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/10503


Data del document
:   30-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 30 d'octubre de 2013, del director general de Centres i Personal Docent, per la qual es convoca la renovació i es determinen els criteris d'avaluació de l'exercici del càrrec de director de centres docents públics, en l'àmbit de la Generalitat. [2013/10783]  
El capítol IV, del títol V, de La Llei Orgànica 2/2006, de 3 de maig, d'Educació (LOE), determina el marc per a la direcció dels centres públics. Així, l'article 136 establix que el període de nomenament dels directors dels centres serà de quatre anys, i podrà renovar-se, per períodes de la mateixa duració, prèvia avaluació positiva del treball desenrotllat al final d'estos. Els criteris i procediments d'esta avaluació, hauran de ser públics. D'una altra banda, el primer paràgraf de la disposició transitòria sexta establix que la duració del mandat de director i la resta de membres de l'equip directiu dels centres públics nomenats amb anterioritat a l'entrada en vigor de l'esmentada llei serà l'establida en la normativa vigent en el moment del seu nomenament.  
En este curs acadèmic 2013-2014, finalitza el període de quatre anys d'aquells directors que van obtindre el seu primer nomenament després de la seua participació en la convocatòria publicada per Resolució de 4 de març de 2010, del director general de Personal, per la qual es va convocar concurs de mèrits per a la selecció i nomenament de directors de centres públics de la Generalitat (DOCV 09.03.2010), que han exercit les corresponents funcions i el seu mandat finalitza el pròxim 30 de juny de 2014. No obstant això, prèvia avaluació positiva del treball desenrotllat, podran optar a continuar en el càrrec per un nou període de quatre anys, d'acord amb el que preveu la Llei Orgànica 2/2006, de 3 de maig, d'Educació.  
Amb eixe fi, és procedent convocar procediment per a la renovació del nomenament d'aquells directors que així ho sol·liciten i publicar els criteris i procediments a aplicar per a l'avaluació del treball desenrotllat.  
  
En la tramitació d'esta resolució s'ha complit el que preveuen l'article 37 de la Llei 7/2007, de 12 d'abril, de l'Estatut Bàsic de l'Empleat Públic, i els articles 153 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana sobre matèries objecte de negociació col·lectiva.  
En virtut d'això que s'ha exposat, i de conformitat amb les competències atribuïdes en l'article 7 del Decret 190/2012, 21 de desembre, del Consell, pel qual aprova el Reglament orgànic i funcional de la Conselleria d'Educació, Cultura i Esport, es convoca procediment per a la renovació del nomenament de directors de centres docents públics, en l'àmbit de la Generalitat d'acord amb les bases següents:   
  
Primera. Objecte  
La present resolució té com a objecte la renovació del nomenament de director d'aquells que ho sol·liciten, d'entre els que conclouen el període de quatre anys per al qual van ser nomenats en virtut de la Resolució 4 de març de 2010. Els possibles aspirants a la renovació figuren en l'annex I, per orde alfabètic i amb indicació del centre docent la direcció del qual exercixen.  
  
Segona. Requisits  
2.1. Els aspirants a la renovació hauran de posseir, en el dia de finalització del termini de presentació de sol·licituds, a més dels requisits generals establits per al personal funcionari, els següents requisits específics:   
a) Ser funcionaris de carrera.  
b) Haver sigut nomenat director de conformitat amb l'article 89 de la Llei Orgànica 10/2002, de 23 de desembre, de Qualitat de l'Educació, o d'acord amb l'article 136 de la Llei Orgànica 2/2006, de 3 de maig, d'Educació, respectivament.  
c) Haver sigut nomenat director en virtut de la Resolució 4 de març de 2010.  
  
2.2. Per a la renovació del nomenament, els aspirants hauran d'obtindre avaluació positiva del treball desenrotllat en l'exercici del càrrec de director en els cursos corresponents al període objecte de renovació, així com la valoració favorable del projecte de direcció presentat amb la sol·licitud de renovació.  
  
Tercera. Sol·licitud de renovació, terminis i documentació a presentar  
3.1. Els que opten a continuar en l'exercici del càrrec hauran d'omplir una instància de sol·licitud de renovació i d'avaluació, ajustada al model que figura com a annex III d'esta resolució i que podran obtindre en la pàgina web de la Conselleria d'Educació, Cultura i Esport .  
3.2. El termini per a presentar la instància serà de quinze dies naturals comptats a partir de l'endemà de la publicació d'esta resolució en el Diari Oficial de la Comunitat Valenciana.  
3.3. La presentació de les sol·licituds, junt amb la resta de la documentació, es realitzarà preferentment en el registre de la direcció territorial d'Educació, Cultura i Esport a l'àmbit del qual pertanga el centre a què s'opta (annex IV) o bé en els llocs i forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.   
En el cas que s'opte per presentar la sol·licitud i la documentació que l'acompanye en una oficina de correus, haurà de fer-se en sobre obert perquè la instància siga datada i segellada pel personal funcionari de correus abans de ser certificada. Si no es fa d'esta manera es considerarà presentada en la data d'entrada en qualsevol dels llocs establits en el paràgraf anterior.  
En tot cas, si es presenta la sol·licitud en un lloc diferent de la corresponent direcció territorial, l'interessat avançarà per fax a esta una còpia de la sol·licitud presentada, degudament segellada i datada, al número que s'indica en l'annex IV.  
3.4. La sol·licitud anirà acompanyada d'un nou projecte de direcció, ajustat al que s'indica en l'annex II, constituït per dos documents:  
  
a) Una memòria en què s'analitze el grau de consecució dels objectius plantejats en el projecte de direcció presentat a l'inici del seu mandat.  
b) Una actualització del projecte per als següents quatre anys de nomenament, que a més servirà de referent, si és el cas, per a l'avaluació del seu següent període de mandat.  
3.5. Per a complir el que establixen els articles 127.c i 129.f de la LOE, els aspirants hauran de fer pública la circumstància de participar en el procés de renovació i informar els òrgans col·legiats del centre sobre el projecte de direcció que presenten amb la sol·licitud. Tot això hauran de realitzar-ho en un termini no superior a cinc dies lectius després de finalitzat el termini de presentació d'instàncies.  
  
  
Quarta. Relació d'admesos i exclosos  
Una vegada conclòs el termini de presentació de sol·licituds, la Subdirecció General de Personal Docent de la Conselleria d'Educació, Cultura i Esport farà pública la relació provisional d'admesos i exclosos en el procés de renovació, amb indicació del centre per al qual ha sigut admés cada aspirant i indicant, si és el cas, les causes d'exclusió.  
  
Esta publicació s'efectuarà en els taulers d'anuncis de les direccions territorials i també, a títol informatiu, en la pàgina web de la Conselleria d'Educació, Cultura i Esport .  
  
Després de la publicació, s'obrirà un termini de deu dies hàbils per a efectuar reclamacions per escrit. Estes aniran dirigides a la Subdirecció General de Personal Docent de la Conselleria d'Educació, Cultura i Esport i podran presentar-se en els mateixos llocs esmentats en la base tercera.   
Una vegada estudiades les reclamacions presentades, i comprovat que els candidats reunixen els requisits de renovació assenyalats en la base segona, es publicarà en el DOCV la relació definitiva de candidats a participar en el procés de renovació.  
  
Quinta. Procediment de renovació  
5.1. La proposta de renovació serà formulada per la comissió d'avaluació que es determina en la base octava d'esta convocatòria i tindrà en compte la valoració del projecte de direcció aportat amb la sol·licitud i l'informe preceptiu i no vinculant d'avaluació de l'exercici realitzat per la inspecció educativa (annex V).  
5.2. L'avaluació de l'exercici de la funció directiva tindrà com a referent les funcions que atribuïx la normativa vigent als que exercixen tasques en la funció pública docent i, en especial, en la direcció de centres educatius.  
  
Sexta. Valoració del projecte de direcció  
6.1. El projecte de direcció es valorarà fins a 40 punts, dels quals correspon:  
- Fins a 20 punts la valoració de la memòria.  
- Fins a 20 punts l'actualització del projecte de direcció.  
Per a poder optar a la renovació serà necessari obtindre en cada una de les parts un mínim de 10 punts.  
6.2. La comissió d'avaluació establirà indicadors que permeten valorar i ponderar cada una de les parts del projecte de direcció (annex II) i el projecte en el seu conjunt, amb els criteris següents:  
- Adequació a la realitat del centre i el seu context  
- Pertinència de les propostes  
- Viabilitat  
- Concreció i claredat  
- Originalitat i caràcter innovador  
- Qualitat i coherència global  
6.3. La comissió d'avaluació podrà entrevistar el candidat per a aclarir i precisar la informació continguda en el projecte de direcció, a fi de la seua millor valoració. En cap cas esta entrevista podrà servir per a aportar noves dades que milloren la qualitat del projecte. De la mateixa manera podrà mantindre entrevistes amb els membres de la comunitat educativa que estime convenient per a un millor criteri.  
  
Sèptima. Avaluació de l'exercici de la funció directiva  
7.1. La comissió d'avaluació demanarà en nom seu informe d'avaluació a l'inspector responsable del centre on exercisca el càrrec de director, de conformitat amb els àmbits següents:  
a) Direcció i coordinació de les activitats del centre: seguiment, control i promoció de sistemes per a la seua avaluació. Direcció i supervisió de tots els processos de gestió de la documentació administrativa i pedagògica del centre.  
b) Direcció dels processos de gestió dels recursos humans i materials a fi de proporcionar una oferta educativa àmplia, de qualitat i ajustada a les característiques del centre, a les necessitats del sistema i, si és el cas, a les demandes socials.  
c) Exercici de les competències en matèria administrativa i de personal.  
d) Dinamització dels òrgans de govern i dels equips de coordinació docent del centre. Impuls de la participació dels diversos col·lectius de la comunitat educativa.  
e) Afavorir la convivència en el centre, resoldre els conflictes d'acord amb les normes que establisca l'Administració educativa i el reglament de règim interior del centre.  
f) Promoció de plans de millora i de la qualitat, de programes i iniciatives d'innovació i formació que milloren el funcionament del centre. Promoció de la implantació i ús de les TIC en el centre.  
g) Impuls dels processos d'avaluació interna del centre i col·laboració en les avaluacions externes.  
h) Garantir l'atenció a la diversitat dels alumnes amb necessitats específiques de suport educatiu.  
i) Col·laboració, en àmbits de la seua competència, amb els òrgans de l'Administració educativa en tot el que es referix a l'èxit dels objectius educatius del centre.  
j) Garantir la col·laboració amb les famílies, amb institucions i amb organismes que faciliten la relació del centre amb l'entorn i foment d'un clima escolar que afavorisca l'estudi i una formació integral de l'alumnat.  
7.2. Per a realitzar l'avaluació, la Inspecció d'Educació realitzarà les visites al centre que siguen necessàries i concertarà les entrevistes amb membres de la comunitat educativa del centre que la conduïsquen a una millor avaluació. Així mateix, podrà demanar informació dels òrgans administratius competents en relació amb l'exercici de les competències que la normativa vigent atribuïx als directors dels centres educatius.  
7.3. Cada un dels àmbits anteriors es valorarà com a positiu o negatiu després de l'aplicació dels indicadors que es desenrotllen en l'annex V, corresponent a l'informe d'avaluació de l'exercici. Cada un dels indicadors de cada àmbit es valorarà de 0 a 5, obtenint-se una mitjana per a determinar si la valoració de l'àmbit és positiva o negativa.  
  
7.4. L'informe d'avaluació de l'exercici subscrit per l'inspector responsable del centre amb el vistiplau del cap del servici d'Inspecció corresponent, serà aportat a la comissió d'avaluació.  
  
Octava. Comissió d'Avaluació  
8.1. En cada direcció territorial es constituirà una comissió d'avaluació presidida pel seu titular, o persona en qui delegue, i de la qual formaran part com a vocals:  
- Un inspector d'educació, a proposta del titular de la direcció territorial d'Educació.  
- Un funcionari de carrera docent, a proposta de la Subsecretaria de la Conselleria d'Educació, Cultura i Esport.  
- Un funcionari de carrera docent a proposta del titular de la Direcció General de Centres i Personal Docent.  
- Un funcionari de carrera docent, a proposta del titular de la Direcció General d'Innovació, Ordenació i Política Lingüística.  
- Un funcionari de la direcció territorial, que exercirà les funcions de secretaria de la comissió.   
Per cada un dels vocals es nomenaran els corresponents membres suplents.   
8.2. Correspon a la comissió d'avaluació, entre altres, les funcions següents:   
a) Avaluar l'exercici de la funció directiva de cada un dels aspirants a la renovació a la vista de l'informe realitzat per la Inspecció, tenint en compte que per a aconseguir l'avaluació positiva serà necessari obtindre almenys el 50 % de la puntuació màxima possible en cada un dels criteris d'avaluació.  
b) La valoració del projecte de direcció.  
c) Remetre als aspirants que no hagen obtingut l'avaluació positiva un informe motivat perquè en el termini de deu dies l'interessat al·legue el que al seu dret convinga.  
d) Traslladar el director territorial corresponent la relació d'aspirants proposats per a renovar el nomenament.  
  
Novena. Resolució del procediment  
A la vista de la proposta emesa per la comissió d'avaluació, la persona titular de la direcció territorial a l'àmbit de la qual pertanga el centre dictarà la corresponent resolució que pose fi al procediment, i que serà objecte de notificació individualitzada. Contra la dita resolució, que no posa fi a la via administrativa, podrà interposar-se recurs d'alçada en el termini d'un mes davant de la Direcció General de Centres i Personal Docent de la Conselleria d'Educació, Cultura i Esport.  
  
Deu. Desenrotllament i interpretació  
Correspon a la Subdirecció General de Personal Docent de la Conselleria d'Educació, Cultura i Esport el desenrotllament, interpretació i execució del procediment de selecció convocat per esta resolució, amb plena subjecció a les seues bases i a la normativa vigent.  
  
Onze. Autorització per al tractament de dades de caràcter personal  
A l'efecte de complir el precepte que establix l'article 5 de la Llei Orgànica 15/1999, de 13 de desembre, de Protecció de Dades, el funcionari que participe en esta convocatòria, pel fet de participar en este procés, autoritza el tractament, automatitzat o no, de les dades personals que aporte en les seues respectives sol·licituds de participació.  
  
  
Dotze. Altres disposicions  
Totes les referències a directors i a situacions per a les que en estes normes procedimentals s'utilitza la forma del masculí genèric han d'entendre's aplicables indistintament a dones i a hòmens.  
Contra la present resolució que és definitiva en via administrativa es podrà interposar recurs potestatiu de reposició davant de la Direcció General de Centres i Personal de Docent de la Conselleria d'Educació, Cultura i Esport, en el termini d'un mes, a comptar de l'endemà de la seua publicació, d'acord amb el que disposa els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu davant del jutjat contenciós competent, en el termini de dos mesos a comptar de l'endemà de la seua publicació, d'acord amb el que establixen els articles 9 i 14 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 d'octubre de 2013.- El director general de Centres i Personal Docent, p. d. (R. 28 de febrer de 2013, del director general de Centres i Personal Docent, sobre delegació de competències en determinats òrgans de la Conselleria d'Educació, Cultura i Esport, DOCV 07.03.2013), el subdirector de Personal Docent: Jesús Carbonell Aguilar.  
  
  
  
  
ANNEX II  
Projecte de direcció  
  
A. Memòria del desenrotllament del projecte de direcció durant els quatre anys anteriors de mandat.  
Es realitzarà una anàlisi, en relació amb el projecte de direcció presentat al seu dia:  
a.1. Grau de consecució dels objectius del projecte de direcció.  
  
a.2. Anàlisi de les estratègies que es van proposar, així com del grau d'aplicació i els resultats dels plans de millora.  
a.3. Valoració del funcionament i idoneïtat dels recursos humans i materials proposats.  
a.4. Anàlisi i valoració de la idoneïtat dels indicadors o paràmetres de gestió de la qualitat proposats en el projecte inicial o, si és el cas, justificació de la seua falta d'aplicació.  
a.5. Anàlisi dels procediments d'avaluació de la funció directiva aplicats, de les propostes de millora realitzades i del seu impacte en el centre.  
a.6. Anàlisi i valoració dels aspectes més favorables durant el període de direcció, així com altres que hagen de ser objecte de millora en un pròxim mandat (en relació amb aspectes no inclosos en els apartats anteriors).  
  
B. Actualització del projecte per als següents quatre anys de nomenament.  
Inclourà, almenys, els aspectes següents:  
b.1. Descripció i anàlisi de les característiques més rellevants del centre.  
Dins de l'anàlisi, s'assenyalaran aquells aspectes que a juí de l'aspirant siguen positius o negatius.  
b.2. Objectius bàsics que es pretenen aconseguir en el següent període.  
b.3. Línies d'actuació i plans concrets que permeten la consecució dels objectius.  
A manera d'orientació:  
Estratègies bàsiques sobre l'organització i la gestió del centre  
Plantejaments pedagògics i propostes de millora en relació amb els processos d'ensenyança i l'aprenentatge dels alumnes.  
Criteris en relació amb les activitats complementàries i extraescolars  
Altres importants per al centre o el seu context socioeducatiu.  
b.4. Composició i organització de l'equip directiu\*.  
En cas de noves incorporacions, s'inclourà un breu currículum de cada un d'ells.   
b.5. Procediments d'avaluació de la gestió directiva i del mateix projecte.  
Es valorarà la concreció en indicadors o paràmetres, estratègies i calendari d'aplicació.  
b.6. Qualsevol altre aspecte que l'aspirant considere rellevant.  
  
Format de presentació: Es presentarà en dos documents independents. La memòria tindrà una extensió màxima de 20 pàgines i el nou projecte de direcció de 30 pàgines, ambdós en DIN A-4 a una cara, font de lletra Times New Roman de 12 punts. A estos efectes i si és el cas, no comptaran els possibles annexos al cos principal del document, que no podran ser objecte de valoració.  
  
\* Seran professors funcionaris de carrera, en actiu, amb destí en el centre. No podran proposar-se professors que per qualsevol circumstància no vagen a prestar servici en el centre en el curs corresponent a l'inici de període de direcció a què s'opta. No obstant això, en aquells centres en què per tindre menys de huit unitats o per les seues especials característiques no siga possible que la proposta d'equip directiu complisca amb els requisits anteriors, la Direcció Territorial corresponent podrà determinar eximir d'algun d'ells al professorat proposat.  
  
  
ANNEX III  
Sol·licitud de renovació i d'avaluació de la labor exercida en la direcció de centres docents  
  
DADES PERSONALS   
DNI  
  
Primer cognom  
  
Segon cognom  
Nom  
  
  
Telèfon 1  
Telèfon 2  
Domicilio a efecte de notificació  
  
  
  
Localitat  
  
  
Província  
CP  
Correu electrònic: (escriga amb lletra clara l'adreça, respectant si cal majúscules i minúscules)  
  
  
  
DADES PROFESSIONALS   
Cos al qual pertany i pel qual participa  
  
  
Especialitat que exercix  
Centre en què exercix la direcció  
  
  
Localitat  
Província  
Any de nomenament com a funcionari de carrera del cos pel qual participa:  
Nombre d'anys complets com a funcionari de carrera del cos pel qual participa:  
  
EXPOSA   
1. Que són certes les següents dades, l'acreditació documental de les quals podrà ser-li exigida per part de l'Administració en qualsevol moment del procediment. La falta d'acreditació dels requisits donarà lloc a la immediata exclusió del procés, sense perjuí de la resta de responsabilitats en què poguera incórrer.  
2. Que d'acord amb el que establix l'article 89 de la Llei Orgànica 10/2002, de 23 de desembre, de Qualitat de l'Educació, o si és el cas l'article 136.3 de la Llei Orgànica 2/2006, de 3 de maig, d'Educació,   
SOL·LICITA:   
La renovació del nomenament com a director/a del centre .....................................................................  
L'avaluació de l'exercici del càrrec de director en els quatre anys anteriors de mandat.   
  
  
Data i firma   
  
  
ANNEX IV  
Ubicació de les direccions territorials d'Educació, Cultura i Esport  
  
Direcció Territorial d'Alacant  
Carrer Carratalá, 47 Fax: 404 416 477  
03975 Alacant  
  
Direcció Territorial de Castelló  
Avinguda del Mar, 23 Fax: 945 267 620  
12647 Castelló de la Plana  
  
Direcció Territorial de València  
Edifici Prop II  
Carrer Gregori Gea, 12 Fax: 781 640 063  
46299 València   
  
  
  
ANNEX V  
Model d'informe d'avaluació de l'exercici de la funció directiva  
  
DADES PERSONALS I PROFESSIONALS   
NIF  
  
Primer cognom  
  
Segon cognom  
Nom  
Centre de destinació   
  
  
  
Codi de centre  
Domicili   
  
  
  
CP  
Localitat  
Província   
  
Cos a què pertany   
Especialitat del professorat  
  
L'exercici del càrrec de director exercit pel funcionari anteriorment assenyalat ha sigut objecte de la valoració següent:   
CRITERIS  
VALORACIÓ  
1. Direcció i coordinació de totes les activitats del centre: seguiment, control i promoció de sistemes d'avaluació. Gestió de tota la documentació administrativa i pedagògica del centre: PGA, PEC, RRI, PAT, etc.  
  
  
1.1. Proposa al consell escolar l'elaboració o modificació del projecte educatiu i/o del reglament de règim intern, planteja un pla de treball i arreplega propostes per a això.  
  
  
1.2. Elabora, junt amb l'equip directiu, la PGA i la memòria a partir de les propostes del consell escolar i del claustre i dels suggeriments de la junta de delegats, si existix, i de l'AMPA.  
  
  
1.3. Es realitza un seguiment de les activitats del centre.  
  
2. Direcció dels processos de gestió dels recursos humans i materials a fi de proporcionar una oferta educativa àmplia, de qualitat i ajustada a les característiques del centre, a les necessitats del sistema i, si és el cas, a les demandes socials.  
  
  
2.1. Dirigix i coordina l'elaboració dels horaris del centre.  
  
  
2.2. Supervisa la designació de tutors i coordinadors de cicle/caps de departament d'acord amb la normativa i amb criteris pedagògics i d'eficàcia docent.  
  
  
2.3. Vetla perquè els cicles/departaments i els professors que els integren complisquen adequadament les funcions que tenen assignades.  
  
  
2.4. Dirigix la coordinació al professorat, i si és el cas el personal d'administració i servicis, i garantix que la seua organització responga a les necessitats i intencions educatives, impulsant el treball en equip, i recolzant les seues iniciatives.  
  
  
2.5 Garantix la informació a la comunitat educativa sobre els recursos didàctics i materials, així com sobre les instal·lacions, afavorix la seua utilització i supervisa que es mantinguen en bon estat.  
  
3. Exercici de les competències en matèria administrativa i de personal.  
  
  
3.1. Exercix la direcció de tot el personal adscrit al centre i adopta les decisions que se'n deriven.  
  
  
3.2. Dirigix l'elaboració del projecte de pressupost a partir de les propostes dels distints sectors de la comunitat escolar.  
  
  
3.3. Autoritza els gastos d'acord amb el pressupost del centre, ordena els pagaments i visa les certificacions i documents oficials del centre.  
  
  
4. Dinamització dels òrgans de govern i dels equips de coordinació docent del centre. Impuls de la participació dels diversos col·lectius de la comunitat educativa.  
  
  
4.1. Convoca l'equip directiu regularment, adopta decisions col·legiades amb els seus membres d'acord amb un pla anual i facilita el seu funcionament.  
  
  
4.2. Convoca reglamentàriament el consell escolar i el claustre, afavorix l'exercici de les seues competències i executa els acords adoptats.  
  
  
4.3 Impulsa l'actuació de la comissió de coordinació pedagògica i vetla perquè assegure la coherència de les programacions didàctiques i el PAT entre si i amb el PEC.  
  
  
4.4 Impulsa la participació dels sectors de la comunitat educativa en els processos de constitució o renovació del consell escolar.  
  
  
4.5 Garantix el dret de reunió dels sectors de la comunitat educativa.  
  
5. Afavorir la convivència en el centre, resoldre els conflictes d'acord amb les normes que establisquen les administracions educatives i el reglament de règim interior del centre.  
  
  
5.1. Facilita l'elaboració de normes de convivència clares i el seu coneixement per tots els membres de la comunitat educativa.  
  
  
5.2. Garantix el compliment del RRI, resol els conflictes, imposa les mesures correctores de la seua competència i garantix que l'aplicació d'altres responga al que establix la normativa vigent.  
  
  
5.3 Afavorix la creació i el funcionament de comissions de mediació o convivència i promou activitats o programes que contribuïxen a millorar-la.  
  
6. Promoció de plans de millora de la qualitat, de programes i iniciatives d'innovació i formació que milloren el funcionament del centre. Foment implantació de les TIC en el centre.  
  
  
6.1. Coneix i garantix la difusió de les convocatòries sobre programes i activitats de millora de la qualitat, d'innovació i investigació educativa, fomenta la participació dels professors.  
  
  
6.2. Fomenta la participació dels professors en activitats de formació i facilita la seua realització.  
  
  
6.3. Promou la implantació i utilització de les TIC en el centre.  
  
7. Impuls dels processos d'avaluació interna del centre i col·laboració en les avaluacions externes.  
  
  
7.1. Impulsa, planifica, organitza i coordina els processos d'avaluació interna del centre.  
  
  
7.2. Col·labora en els processos d'avaluació externa del centre segons les instruccions de l'administració.  
  
  
7.3. Utilitza els resultats de l'avaluació per a millorar el funcionament del centre.  
  
8. Dinamització de l'atenció a la diversitat dels alumnes amb necessitats específiques de suport educatiu.  
  
  
8.1. Pla d'atenció a l'alumnat amb necessitats específiques de suport educatiu.  
  
  
8.2. Dinamització de la coordinació docent en l'atenció a la diversitat.  
  
  
8.3. Informació i participació de la comunitat educativa.  
  
9. Col·laboració amb els òrgans de l'administració educativa en tot el que es referix a l'èxit dels objectius educatius del centre.  
  
  
9.1. Col·labora amb l'administració educativa en la planificació dels recursos materials i humans, tenint en compte la normativa, les necessitats del centre i comptant amb l'opinió de la comunitat educativa.  
  
  
9.2. Col·labora amb la Inspecció d'Educació en tot el que esta li requerix dins de les seues competències per a l'èxit dels objectius del centre i del sistema.  
  
  
9.3. Facilita i canalitza adequadament la informació sol·licitada per altres òrgans de l'administració educativa.  
  
  
10. Garantir la col·laboració amb les famílies, amb institucions i amb organismes que faciliten la relació del centre amb l'entorn i foment d'un clima escolar que afavorisca l'estudi i una formació integral de l'alumnat.  
  
  
10.1. Promou la participació dels alumnes i les seues famílies en la vida del centre.  
  
  
10.2. Supervisa els processos d'informació a les famílies sobre resultats de l'avaluació, faltes d'assistència, comunicacions de tutors, mesures educatives per a garantir la convivència, etc.  
  
  
10.3. Establix procediments per a atendre les propostes de l'alumnat i les seues famílies així com les associacions d'alumnes i de mares i pares.  
  
  
Cada un dels 10 àmbits és valorarà com a positiu o negatiu. Cada un dels indicadors de cada àmbit és valorarà de 0 a 5, obtenint-se la mitjana per a determinar si la valoració de l'àmbit és positiva o negativa.  
  
OBSERVACIONS I PROPOSTES DE MILLORA  
  
  
  
  
  
  
D'ACORD AMB AIXÒ LA PROPOSTA D'AVALUACIÓ ÉS:  
  
................, .................. de ......................... de .............................  
L'inspector/a d'Educació  
  
  
  
Firmat:  
Vist i plau  
L'inspectora cap territorial  
  
  
Firmat:  
  
  
  
  
  
  
  
  
  
  
COMISSIÓ AVALUADORA DE LA DIRECCIÓ TERRITORIAL DE ..............................